AIŠKINAMASIS RAŠTAS

Dėl Molėtų rajono savivaldybės 2021 metų valstybės lėšomis finansuojamų prioritetinių melioracijos darbų sąrašo patvirtinimo.

**1. Parengto tarybos sprendimo projekto tikslai ir uždaviniai**

Pagal Lietuvos Respublikos žemės ūkio ministro 2005 m. gegužės 12 d. įsakymo Nr. 3D-271 „Dėl valstybės lėšomis finansuojamų melioracijos darbų žemės ūkio paskirties žemėje sąrašo ir šių darbų prioritetų“ 2 punktą savivaldybėms rekomenduojama, atsižvelgiant į melioracijos sistemų būklę ir šio įsakymo nuostatas, patvirtinti savivaldybės prioritetinių melioracijos darbų pagal konkrečius projektus sąrašus.

Lietuvos Respublikos žemės ūkio ministro 2020 m. gruodžio 30 d. įsakymu Nr. 3D-895 „Dėl 2021 m. skiriamų specialiųjų tikslinių dotacijų Žemės ūkio ministerijai priskirtoms valstybinėms (valstybės perduotoms savivaldybėms) funkcijoms atlikti paskirstymo tarp savivaldybių sąrašo patvirtinimo“ 2021 metams melioracijai Molėtų rajono savivaldybėje yra skirta 151 tūkst. eurų.

Už šias lėšas numatoma eksploatuoti tris vandens kėlimo stotis (polderių siurblines), remontuoti magistralinius griovius bei prižiūrėti ES fondų lėšomis suremontuotus valstybei priklausančius melioracijos statinius, parengti techninius darbo projektus, valstybei priklausančių melioracijos statinių, remontui, vykdyti melioruotos žemės ir melioracijos įrenginių kompiuterinę apskaitą, melioracijos ir hidrotechninių statinių avarinius remontus.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 17 punktas, 4 dalis; Lietuvos Respublikos melioracijos įstatymo 7 straipsnio 3 dalis;

Lietuvos Respublikos žemės ūkio ministro 2020 m. gruodžio 30 d. įsakymas Nr. 3D-895 „Dėl 2021 m. skiriamų specialiųjų tikslinių dotacijų žemės ūkio ministerijai priskirtoms valstybinėms (valstybės perduotoms savivaldybėms) funkcijoms atlikti paskirstymo tarp savivaldybių sąrašo patvirtinimo“;

Lietuvos Respublikos žemės ūkio ministro 2005 m. gegužės 12 d. įsakymas Nr. 3D-271 „Dėl valstybės lėšomis finansuojamų melioracijos darbų žemės ūkio paskirties žemėje sąrašo ir šių darbų prioritetų“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

PagerėsSavivaldybės patikėjimo teise valdomų, valstybei nuosavybės teise priklausančių, melioracijos statinių techninė būklė, sumažės gyventojų ar kitų subjektų nuostoliai dėl valstybei nuosavybės teise priklausančių melioracijos statinių būklės.

Neigiamų pasekmių nėra.

**4. Priemonės sprendimui įgyvendinti**

Sąraše numatytos priemonės.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Vadovaujantis 2021 m. skiriamų specialiųjų tikslinių dotacijų Žemės ūkio ministerijos kuruojamoms valstybinėms (valstybės perduotoms savivaldybėms) funkcijoms vykdyti paskirstymo tarp savivaldybių sąrašu numatomiems darbams atlikti skiriama 151 000 Eur.

**6.Vykdytojai, įvykdymo terminai**

Molėtų rajono savivaldybės administracijos Statybos ir žemės ūkio skyrius. 2021 m.